Актук сандугачлары

	Әйе,  нәкъ  шулай  атыйлар  Актукта туып-үскән,  хәзер  Мәскәүдә  яшәп  иҗат итүче өч туган Яруллиннарны. Бу искиткеч  талантлы  якташ-милләттәшләребез туа-туганнан  бирле  җыр-моңга  гашыйк  дисәк  тә,  дөрес  булыр,  ә  бу  төр иҗатка  мәхәббәтне  аларда  әти-әниләре тәрбияләгән.  	 Әтиләре  Максут  Мансур улы  көчле,  матур  тавышы  белән  әллә нинди  зур  залларны  да  яңгырата,  гомер  буе  диярлек  мәдәният  өлкәсендә хезмәт  итә,  оста  итеп  гармунда  уйный. Әниләре  Рафия  Җәфәр  кызы  да  иҗат җанлы  ханым  –  шигырьләр  яза  һәм матур  итеп  бии  дә.  Әлбәттә,  мондый күпкырлы  талант  ияләре  булган  әти-әнинең  балалары  да  талантлы  булып туган.  Татар  мәдәният  дөньясына  бөек җырчы Рәшит Ваһаповны бүләк иткән Актук авылының һавасы дә моңа ярдәм иткәндер. Хәзер  инде  әти-әниләренең, якыннарының  гына  түгел,  барлык безнең  як  татарларының  горурлыгы  булган  өч  туган  Яруллиннарга аерым тукталып үтик. Ринат сәхнәгә беренче тапкыр 4 яшендә чыга, шундый нәни булуы-на карамастан, үзе уйнап җырлый.  
	Наилә ЖИҺАНШИНА	
Туган як

	№ --- | 07.02.2018	


